Sol-Tech - Afdelingshoof: Dieselwerktuigkunde - Skoleondersteuningsentrum
Sol-Tech – Afdelingshoof: Dieselwerktuigkunde
Die pos is in Kirkney, Pretoria-Wes, gebaseer. Jy benodig 'n toepaslike Dieselwerktuigkundige-ambagskwalifikasie, of gelykwaardige relevante kwalifikasie, met omvattende ervaring in die praktyk. 'n Bykomende tegniese N6-diploma, onderwysgraad of soortgelyke kwalifikasie sal tot jou voordeel strek. Bewese bestuurservaring en kennis van administrasiestelsels en -prosesse is 'n voorvereiste. Geskrewe en mondelinge bedrewenheid in Afrikaans is 'n ononderhandelbaar.
Verantwoordelikhede sluit die algemene bestuur van administrasie, die bestuur van personeel, stelsels en prosesse, asook klasaanbieding in.
Uitstekende kommunikasie- en organiseringvaardighede, rekenaarvaardighede, die vermoë om dissipline te handhaaf en in 'n span saam te werk sal tot jou verdere voordeel strek.
Indien jy aan die vereistes voldoen, volg asseblief hierdie skakel om aansoek te doen. Alternatiewelik kan jy jou CV en 'n kort motiveringsbrief (geen sertifikate nie) voor of op 12 Februarie 2020 aan [email protected] stuur.